1.5 ലക്ഷം തട്ടിയ രണ്ട് പേര് അറസ്റ്റില് കോട്ടയം: സ്വര്ണപ്പണയം എടുക്കാന് പണം നല്കി സഹായിക്കാമെന്ന പരസ്യം കണ്ട് എറണാകുളത്തെ പണമിടപാട് സ്ഥാപനത്തിലെ ജീവനക്കാരനെ വിളിച്ച വരുത്തി ഒന്നരലക്ഷം തട്ടിയെടുത്ത മൂന്നംഗ സംഘത്തിലെ രണ്ട് പേരെ പൊലീസ് അറസ്റ്ര് ചെയ്തു. മാഞ്ഞൂര് ഞാറപറമ്ബില് ജോബിന് സാബു23, കോതനല്ലൂര് ഇടച്ചാലില് സജി പൈലി35 എന്നിവരാണ് അറസ്റ്റിലായത്. പണവുമായി കടന്നുകളഞ്ഞ മോനിപ്പള്ളി സ്വദേശി ജയ്സണിനായി തെരച്ചില് തുടരുകയാണ്. എറണാകുളം ഗോള്ഡ് പോയിന്റ് എന്ന സ്വകാര്യ പണമിടപാട് സ്ഥാപനത്തിലെ ജീവനക്കാരന് തൃശൂര് ഇഞ്ചക്കുണ്ട് കൂട്ടുങ്കല് കെ.എ. വികാസിന്റെ കൈവശമിരുന്ന ഒന്നരലക്ഷം രൂപയാണ് തട്ടിയെടുത്തത്. ഇന്നലെ രാവിലെ 11.15 ഓടെ കുറവിലങ്ങാട് വൈക്കം റോഡില് മൂലങ്കുഴ പാലത്തിന് സമീപം അര്ബന് കോ ഓപ്പറേറ്റീവ് സൊസൈറ്റി പ്രവര്ത്തിക്കുന്ന കെട്ടിടത്തില് വച്ചായിരുന്നു സംഭവങ്ങളുടെ തുടക്കം. ഗോള്ഡ് പോയിന്റ് എന്ന സ്ഥാപനം സ്വര്ണപ്പണയം എടുത്ത് വില്ക്കാന് സഹായിക്കും എന്ന പരസ്യം നല്കിയിരുന്നു. പരസ്യത്തിലെ നമ്ബറില് വിളിച്ച് സ്വര്ണപ്പണയം എടുക്കാന് സഹായിക്കണമെന്ന് മുഖ്യസൂത്രധാരന് ജയ്സണ് ആവശ്യപ്പെടുകയായിരുന്നു